Veho

Veho Oy Ab on alun perin vuonna 1939 Mercedes-Benzin maahantuontia varten perustettu yritys. Veho-konserni on liikevaihdolla mitattuna Suomen suurimpia autoalan yrityksiä, joka Mercedeksen lisäksi toimii Smartin maahantuojana.

 Veho Oy Ab 
Veho-konserni on suomalainen autokaupan konserni, joka toimii myös Baltiassa ja Ruotsissa. Veho perustettiin 1939 Mercedes-Benzin maahantuojaksi Suomeen. Nykyään konsernilla on useita päämiehiä ja sen liiketoiminta koostuu sekä henkilöautojen että hyötyajoneuvojen maahantuonnista, vähittäismyynnistä ja huoltotoiminnasta niihin liittyvine palveluineen.

Historiaa
Ennen Vehon perustamista Mercedes-Benzin maahantuojana Suomessa oli toiminut Sergei Nikolajeffin autoliike, joka edusti myös General Motorsin autoja. 1930-luvun lopulla Nikolajeff sai toiselta päämieheltään toivomuksen keskittyä jommankumman konsernin autoihin, ja liikkeen pääomistajiin kuuluneen kauppaneuvos Walter Greulingin aloitteesta perustettiin uusi Mercedes-Benzin maahantuontia harjoittava yhtiö Oy Veho Ab. Perustamiskokous pidettiin Hotelli Kämpissä Helsingissä. Vehon hallituksen ensimmäiseksi puheenjohtajaksi valittiin Yhdyspankin pääjohtaja Göran Ehrnrooth, joka toimi tehtävässä vuoteen 1949 saakka.
Hyvin alkanut toiminta keskeytyi toisen maailmansodan sytyttyä ja pääsi jatkumaan vuonna 1945 autojen varaosien tuonnilla. Vasta vuonna 1951 Suomeen tuotiin ensimmäiset uudet Mercedes-Benz -henkilöautot toisen maailmansodan jälkeen. Vehon pääkonttori siirtyi vuonna 1957 Helsingin Kamppiin rakennettuun Autotaloon. Ensimmäiset omat sivuliikkeensä Veho avasi Tampereella ja Kouvolassa vuonna 1964. Sari Rauhamäki: 60 Vehon vuotta auton vuosisadalla. Auton vuosisata: Mobilia-vuosikirja 1999, s. 69–77. Kangasala: Mobilia-säätiö, 1999. 

Vehon pitkäaikainen toimitusjohtaja vuodesta 1954 aina vuoteen 1973 asti oli kauppaneuvoksen arvonimen saanut Tor Kumlin.

Vehon markkinoimiin automerkkeihin ovat kuuluneet myös Austin (1945–1971), Kaiser (1945–1953), Willys (1953–1956), DKW/Audi (1961–1974), NSU (1966–1974), BMW (1975–1994), Fiat (1987–1992) ja Honda (1976–2017). Vuoteen 1967 saakka Veho toi maahan myös brittiläisiä David Brown -traktoreita ja vuosina 1975–1994 myös BMW-moottoripyöriä. 1980-luvulla Vehon koko osakekanta oli edelleen Walter Greulingin tyttären Dorrit Aminoffin ja tämän jälkeläisten omistuksessa. Vuonna 1982 Vehon liikevaihto oli 1,17 miljardia markkaa ja sen palveluksessa oli 1 201 työntekijää.U. E. Moisala: Auto Suomessa: auton kaupan, käytön ja korjaamotoiminnan historia vuoteen 1983, s. 399–400. Helsinki: Autoalan Keskusliitto ry ja Autotuojat ry, 1983. . BMW:n maahantuonti siirtyi Veholta valmistajan Suomeen perustamalle tytäryhtiölle vuonna 1995, mutta BMW-autoja ja -moottoripyöriä myytiin Vehon jälleenmyyntiverkoston kautta vuoteen 1997 saakka. Vuonna 1997 Vehon liikevaihto oli 3,2 miljardia markkaa ja siinä oli noin 1 100 työntekijää. Maaliskuussa 1998 avattiin Vehon uusi logistiikkakeskus Espoon Lommilassa.Bussiammattilainen 2/1998, s. 13. Helsinki: Linja-autoliitto. Vuoden 2019 aikana Veho luopui Suomessa muiden kuin Daimlerin ja Mercedes-Benzin valmistamien merkkien maahantuonnista ja myyntiedustuksesta. Vuonna 2020 Vehon Baltian-toiminnot luopuivat Citroënin ja Hondan maahantuonnista ja jälleenmyynnistä. 

Konserni
Sana veho on latinaa ja tarkoittaa minä kuljetan.. Konserni jakautuu kolmeen eri toiminta-alueeseen: Suomeen, Ruotsiin ja Baltian maihin, joissa Veho toimii Virossa sekä Liettuassa. Konsernin pääkonttori siirtyi vuonna 2020 Helsinki-Vantaan lentoaseman läheisyyteen House of Travel and Transportation rakennukseen. Pääkonttori toimii samassa rakennuksessa Finnair Oyj:n kanssa.
vasen|pienoiskuva|250x250px|Vehon pääkonttori Vantaalla osoitteessa Tietotie 9 

Suomen liiketoiminnot

Suomen liiketoimintoihin kuuluvat Daimler AG:n Mercedes-Benz- ja Smart henkilöautomerkkien; Mercedes-Benz-, Fuso Canter- ja Unimog-hyötyajoneuvojen sekä Setra-linja-autojen maahantuonti-, vähittäismyynti ja huoltopalvelut. Suomessa Vehon henkilö- ja pakettiautokauppaa harjoittavat Veho-liikkeet pääkaupunkiseudulla, Tampereella ja Raisiossa. Itsenäisten jälleenmyyjien verkosto palvelee muualla Suomessa. Kuorma- ja linja-autokauppaa Veho harjoittaa valtakunnallisen organisaation kautta. Yritys tarjoaa hyötyajoneuvojen liikkuvuuspalveluja Charterway-autonvuokrauksena. Veho palvelee huoltoasioissa Daimler AG:n tuotteiden lisäksi myös SISU-asiakkaita.

Veho aloittaa maailman suurimman ladattavien autojen valmistajan kiinalaisen BYD:n henkilöautojen myynnin ja huoltamisen Suomessa elokuussa 2025.

Liikkuvuuspalveluja tarjoavat Vehon oma Veho Mobility- liikkuvuuspalvelu. Vaihto+-ketju on erikoistunut käytettyjen autojen myyntiin, ketju lopetti lokakuussa 2025. Sen liikkeet palvelevat nykyään Veho-nimen alla Vantaalla, Raisiossa, Tampereella. 

Ruotsin liiketoiminnot

Ruotsissa Veho toimii Mercedes-Benz-henkilöautojen myynti- ja huoltoedustajana Tukholmassa, Brommassa, Karlstadissa ja Örebrossa. Brommassa Veholla on vain huoltopiste, jossa ei ole autojen myyntipalvelua. Mercedes-Benz-hyötyajoneuvojen jälleenmyyjänä ja huoltoedustajana Veho toimii Tukholmassa, Västeråsissa, Örebrossa ja Karlstadissa. Veho vastaa Mercedes-Benz-kuorma-autojen maahantuonnista Ruotsissa.

Baltian liiketoiminnot

Veho ostin virolaisen Silberauto-konsernin syksyllä 2019. Yrityskaupan myötä Veho toimii Virossa sekä Liettuassa, jossa yhtiön toimintaan kuuluvat Mercedes-Benz-henkilöautojen ja hyötyajoneuvojen maahantuonti-, jälleenmyynti- ja huoltopalvelut niin Virossa kuin Liettuassa. Virossa Veho toimii myös Mitsubishin, Jeepin ja Maseratin maahantuojana sekä jälleenmyyjänä. Baltian maissa Veho harjoittaa liiketoimintaa nimellä Silberauto. Liiketoiminta koostuu uusien ja käytettyjen autojen myynnistä, varaosien myynnistä, autonvuokrauksesta sekä ja henkilö- ja hyötyajoneuvojen huoltopalveluista. 

Liiketoimintayksiköt ja tytäryhtiöt
 Vehon liikkeet  
Henkilöautojen vähittäiskauppa muodostuu Veho-liikkeistä, Veho Vauriokorjaamoista ja Vaihtoplus-liikkeistä. Vehon henkilö- ja pakettiautoja myyvät ja huoltavat liikkeet sijaitsevat Helsingissä, Vantaalla, Espoossa, Tampereella, Pirkkalassa sekä Turussa Mercedes-lippulaivamyymälä avattiin Vantaalla vuonna 2016.

 Vaihtoplus 
Vaihtoplus lopetti toimintansa lokakuussa 2025 ja se yhdistettiin Veho-brändin alle. Vaihtoplus oli vaihtoautomyyntiin erikoistunut ketju, jonka erikoisalaan kuuluivat käytetyt ajoneuvot. Toimipisteitä Vaihtoplus-ketjulla on vuosien saatossa ollut Oulussa, Jyväskylässä, Tampereella, Ideapark Lempäälässä, Turussa sekä Vantaan Koivuhaassa.

 Assistor Oy ja Assistor-Uuttera Oy Ab 
Assitor Oy on Vehon tytäryhtiö, joka on erikoistunut varaosien- ja varuisteiden varastointiin. Assistor-Uuttera on erikoistunut ajoneuvon tuontilogistiikkaan. Yhtiöiden palveluihin kuuluvat ajoneuvojen kuljetukset, laadunvalvonta, maahantuonti, maahantuontikunnostus, varastointipalvelut, lisävarustelu, verotus- ja rekisteröintipalvelut, tullaus sekä verkkokauppapalvelut. 

 Veho Hyötyajoneuvot 
Mercedes-Benz ja Fuso Canter -hyötyajoneuvojen sekä Setra-linja-autojen liiketoiminta, koko maan kattava huoltokorjaamo-verkosto, Sisu-kuorma-autojen varosa- ja huoltopalvelut, CharterWay autonvuokraus. Vehon hyötyajoneuvoliiketoimintaan kuuluvat liikkeet sijaitsevat Vantaalla, Vaasassa, Seinäjoella, Salossa, Rovaniemellä, Raaseporissa, Porissa, Pirkkalassa, Oulussa, Espoossa, Liedossa, Lappeenrannassa, Lahdessa, Kuopiossa, Kouvolassa, Kokkolassa ja Jyväskylässä.  

Lähteet

 Kirjallisuutta 
J. Ukkola: Veho 1939–1989 50. Veho 1989.

Aiheesta muualla
 DVD 46 min, YouTubessa 7 min 19 s mittainen lyhennelmä
Veho
Vehotrucks
https://www.vehocompany.com/en/news/
https://blogi.veho.fi/
Assistator
Sixt

Luokka:Suomalaiset autoliikkeet
Luokka:Suomalaiset perheyritykset
Luokka:Suomalaiset tukkukaupat